Diari Oficial de la Generalitat Valenciana


Sumari del DOGV 6640, del 28-10-2011 (2011/10233)

Informació pública del conveni de cessió amb reserva d'aprofitament de la parcel·la sítia en UT 1.
--------------------------------------------------------------------------------------------------

### Dades del document

Número de DOGV
:   6640

Data del DOGV
:   28-10-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10468


Data del document
:   03-10-2011

Organisme emissor
:   Ajuntament de Callosa de Segura

Tipus de document
:   Anunci

Descriptors 

:   * Callosa de Segura
    * administració local
    * pla d'urbanisme

Informació pública del conveni de cessió amb reserva d'aprofitament de la parcel·la sítia en UT 1. [2011/10733]  
María Dolores Ramón Gil, secretària interventora de l'Ajuntament de Callosa de Segura (Alacant), certifique:  
Que vista la moció presentada pel regidor delegat d'Obres i Urbanisme, de data 26 de setembre de 2011, en relació amb el conveni de concessió amb reserva d'aprofitament de José Rocamora González.  
El Ple d'aquest Ajuntament, en la sessió amb caràcter ordinari del dia 29 de setembre de 2011, va adoptar per unanimitat dels seus membres, amb el vot favorable dels 17 regidors que componen la corporació municipal, l'acord següent:  
· Aprovació inicial, i s'acorda que, en cas d'inexistència d'al·legacions, s'entenga aprovat de forma definitiva després de l'exposició al públic.  
· Exposició al públic per un termini de 20 dies (publicació en el DOCV).   
· En cas d'existència d'al·legacions, contestació d'aquestes i aprovació definitiva pel Ple Municipal. Si no hi ha al·legacions en el termini d'exposició al públic, l'aprovació inicial s'entendrà definitiva, si així es va acordar en l'acord plenari inicial d'aprovació.  
  
I perquè conste i tinga els efectes deguts, estenc aquest certificat amb el vistiplau de l'alcalde president, Fco. Javier Pérez Trigueros  
  
  
Callosa de Segura, 3 de octubre de 2011.- La secretària: María Dolores Ramón Gil. V. i p., l'alcalde: Fco. Javier Pérez Trigueros.  
  
  
Conveni cessió amb reserva d'aprofitament  
  
Callosa de Segura, 19 de gener de 2011  
  
Reunits   
D'una banda, Francisco Javier Pérez Trigueros, alcalde president de l'Ajuntament de Callosa de Segura, amb DNI número 09131946U i amb domicili als efectes d'aquest document a l'Ajuntament de Callosa de Segura.   
D'una altra, José Rocamora González, major d'edat, amb domicili al carrer Paseo de La Estación, número 34, de Callosa de Segura, i amb DNI número 34797558J.  
  
Intervenen   
Francisco Javier Pérez Trigueros, com a alcalde president de l'Ajuntament de Callosa de Segura.  
El senyor Rocamora, en el seu propi nom i dret.  
  
Exposen  
I. Que José Rocamora González és propietari, segons afirma, en ple domini, de la següent finca, segons descriu el títol de propietat:  
  
Rústica, terra horta blanca, amb reg de l'Arroba de Parres pel braçal de la Marrada; la seua cabuda dotze tafulles, tres octaves i cinc braces, equivalència una hectàrea, quaranta-set àrees i huitanta-set centiàrees. Límits: nord, altres de Dolores Canales; sud, braçal de La Marrada; est, les de Manuel Gómez Pastor; i oest, de Luis Roca de Togores i Luis Canales. Inclou una casa.   
La finca esmentada està formada per l'agrupació de les registrals 5320, 1698 i 1271.  
Segons el Pla General d'Ordenació Urbana de Callosa de Segura, el sòl indicat és no urbanitzable en part i en una altra porció sòl urbanització UT 1.  
II. Que de la finca esmentada hi ha una porció de sòl amb la descripció següent:  
«Porció de sòl, amb una superfície aproximada de 224 m², siti dins de la parcel·la més amunt descrita i limítrofa amb el camí d'accés».  
  
S'adjunta un plànol on es representa la porció de finca que se cedeix.  
III. Que la porció de sòl descrita s'ha destinat a una infraestructura municipal, en concret a la impulsió d'aigües residuals.  
Per això, les parts,   
  
Acorden  
  
Primer  
Que José Rocamora González, per tal d'observar i complir el que disposa la Llei 16/2005, de 30 de desembre, de la Generalitat (Llei Urbanística Valenciana), cedeix i transmet a l'Ajuntament de Callosa de Segura la porció de finca assenyalada en l'exposen II d'aquest document.  
La cessió esmentada inclou el dret de pas o servitud pel camí contigu al sòl cedit.  
  
Segon  
Que, de conformitat amb el que disposen els articles 185 i 186 de la Llei Urbanística Valenciana (LUV), i els articles 33 i 42 del Reial Decret 1093/1997 de 4 de juliol, sobre Normes Complementàries al Reglament per a l'Execució de la Llei Hipotecària sobre la Inscripció en el Registre de la Propietat d'Actes de Naturalesa Urbanística, els compareixents fan constar:  
Que l'Ajuntament de Callosa de Segura donarà al sòl esmentat la destinació que crega oportuna.  
  
Tercer  
Que el senyor Rocamora fa reserva expressa de l'aprofitament urbanístic que li poguera correspondre en el desenvolupament de la UT 1 prevista en el Pla General d'Ordenació Urbana de Callosa de Segura.  
En tot cas, la cessió i reserva d'aprofitament es realitza sense perjudici de tercers o drets de propietat, és a dir, no produirà efectes o deixarà de tindre'ls si hi ha tercers amb millor dret que el senyor Rocamora, no generant en aquest cas cap dret a favor del cedent.  
  
Per la seua banda, i tenint en compte que la cessió de fet es va produir fa mes de quatre anys i el perjudici que això ha suposat per al cedent, l'Ajuntament assumirà, en relació amb la superfície cedida, els costos d'urbanització corresponents a asfaltat i encerat. La resta de costos i despeses seran assumits pel propietari en el moment de desenvolupament del sector.  
  
Quart  
Les parts acorden elevar a públic aquest document de cessió de terreny amb reserva d'aprofitament, en el moment en què qualsevol de les parts requerisca l'altra a aquests efectes. En qualsevol cas, des del dia de hui l'Ajuntament pren possessió de la porció de sòl esmentada.  
  
En prova de conformitat, les parts firmen aquest conveni i a un sol efecte, junt amb els seus documents que s'hi uneixen, al lloc i la data establits en l'encapçalament del conveni.   
  
Javier Pérez Trigueros  
José Rocamora González